cyanic-selkie/wikianc huggingface dataset:
Betty Boop
Betty ënnert dem Production Code
Schlussendlech gouf dem Betty säin Optrieden him selwer zum Verhängnes. De Production Code huet dem Betty 1934 ee méi laangt Kleed opgezwongen an hatt sollt sech ab elo och net méi sou verféieresch behuelen. Nei Richtlinnen an nei Gesetzer, wat de sexuelle Contenu vu Filmer ubelaangt, sinn a Kraaft getrueden. De Charakter an d'Figur vum Betty Boop huet staark dorënner gelidden. Vum Sexsymbol gouf hatt zu enger braver Hausfra mat engem klengen Hond, dem Pudgy, an engem neie Frënd, dem Freddy. Aus senge kuerze Kleeder gouf ee méi laange Rack a seng schéin Hoer waren net méi sou krauselech. Och seng grouss Bijouen, seng Ouerréng a seng Braceleten, ass et lass ginn. Net nëmmen d'Ausgesinn huet changéiert, mee och säi Verhalen. Hatt gouf méi erwuessen, méi räif a war net méi sou verspillt. Natierlech hunn d'Fans dat net laang op sech roue gelooss an déi Leit déi dat sexy Betty zeréck wollten hunn ofgeschalt. D'Fleischer Bridder hunn nach probéiert mat Gaaschtoptrëtt d'Serie ze rette mee den Interessi ass nom Ëmschlag net méi zeréckkomm. Soumat gouf de leschte Betty Boop Cartoon 1939 produzéiert. Rhythym on the reservation (1939) war säi leschten Optrëtt mä als offiziellt Enn vun de Betty Boop Cartoons gëllt de Yip Yip Yippy (1939) wou d'Betty selwer awer net méi dran ze gesi war.
Comics
D'Betty Boop war och an de Comics present. Vun 1934 bis 1937 goufe vum Bud Counihan puer Comic Reie mam Betty Boop verëffentlecht. Duerno goufen et nach weider Comic Strips an deenen hatt eng kleng Roll gespillt huet, wéi am Felix the Cat oder am Graphic Novel Betty Boop's Big Break. 2016 goufen weider Comics rausbruecht vun Dynamite Entertainment am alternativ amerikaneschen anime Graphic Novel Stil.
Merchandise
Haut ginn et dem Betty seng Erliefnisser op DVD ze kafen, an et gëtt och ee grousse Marché u Fanartikel. D'Fanartikel stellen dat Betty duer, dat d'Publikum am léifsten hat, als Sexsymbol, also virun der Ëmstellung vum Production Code. 2007 koum och ee Spill fir den Nintendo DS eraus Betty Boop's Double Shift. D'Betty Boop ass mam Merch bis Haut och erëm weltwäit bekannt ginn. Virun allem als Pin-Up Ikon fir Kanner an och Erwuessener.
Wanderer
E Wanderer ass eng Persoun déi d'Wanderen bedreift, eng Form vu Reesen, eng Natursportaart oder eng Fräizäitaktivitéit, déi ee gewéinlech ze Fouss an der Natur mécht. Eng speziell Form vum Wanderer ass de Pilger.
Mouterhouse
Mouterhouse ass eng franséisch Gemeng am Museldepartement an der Regioun Grand Est.
Wadern
Wadern ass eng däitsch Stad am saarlännesche Landkrees Merzig-Wadern tëscht Saarbrécken an Tréier. Mat 143 Awunner pro km² ass d'Stad dënn besidelt, flächeméisseg ass se awer mat 111 Quadratkilometer no Saarbrécken a St. Wendel déi drëttgréisst Stad am Saarland. D'Stad Wadern regruppéiert 13 Staddeeler mat am Ganze 24 Dierfer. Si gehéiert zum muselfränkesche Sproochraum.
Lag vun der Stad
D'Stad Wadern läit an der nërdlechster Regioun vum Saarland, deem sougenannte „Schwarzwälder Hochwald“.
Andeelung vun der Stad
D'Stad Wadern ass a 14 Gemengebezierker resp. Staddeeler ënnerdeelt: Bardenbach, Büschfeld, Dagstuhl, Krettnich, Lockweiler, Löstertal, Morscholz, Noswendel, Nunkirchen, Steinberg, Wadern, Wadrilltal, Wedern. De Sëtz vun der Stadverwaltung ass am Staddeel Wadern.
Geschicht
Handwierksgeschier aus Steen a verschidde Grafhiwwelen deiten drop hin, datt d'Regioun vum Hochwald, an deem dat haitegt Stadgebitt vu Wadern läit, schonn zu enger Zäit besidelt war, fir déi et keng schrëftlech Quelle gëtt (Virgeschicht).
D'Regioun vum Hochwald profitéiert wirtschaftlech a kulturell vum Ausbau vum Stroossennetz duerch d'Réimer. Ëmmer méi Kelte loosse sech an der Regioun néier.
D'Land gëtt urbar gemaach, d'Landwirtschaft gëtt ausgebaut an et entstinn nei Siidlungen. D'Duerfnimm vun den Uertschafte mat -bach,-feld oder -rod um Enn, déi zum Gebitt vun der haiteger Stad Wadern gehéieren, deiten op d'Rodunge vum Bësch hin, déi et doi am fréie Mëttelalter gemaach goufen.
Déi haiteg Stad Wadern huet am Mëttelalter an an der fréier Neizäit zu ënnerschiddlechen Herrschaftsgebidder gehéiert, ë. a. zum Äerzstift Tréier, zum Herzogtum Lothringen an zur Herrschaft Dagstuhl.
Fir d'Opliewe vun der Uertschaft Wadern selwer war d'Herrschaft Dagstuhl besonnesch wichteg. 1680 ass si an de Besëtz vun de Grofe vun Oettingen-Baldern iwwergaangen, am 18. Joerhonnert huet de Grof Joseph Anton von Oettingen-Baldern und Soetern d'Herrschaft Dagstuhl iwwerholl. Hien huet säi Wunnsëtz a säin Haff ganz op Dagstuhl verluecht, wou hien a sengem Schlass gewunnt huet, dat tëscht 1760 a 1762 fäerdeg gebaut war. Mat vill Engagement a Geschéck huet hien d'wirtschaftlech Situatioun vun der Herrschaft Dagstuhl verbessert. Déi wichtegst Neierung war d'Maartrecht, dat d'Uertschaft Wadern 1765 feierlech zougesprach krut. D'Maartplaz, déi deemools ugeluecht gouf, an de Maartbur, dee gebaut gouf, sinn nach haut d'Zeie vun dësem feierlechen Akt an de Rechter, déi domat verbonne waren.
Wéi d'Truppe vun der Franséischer Revolutioun d'Regioun eruewert hunn, sinn d'Feudalherrschaften opgeléist ginn an d'Gidder vun den Adlege sinn an de Besëtz vum franséische Staat iwwergaangen. Dat huet och fir d'Schlass Dagstuhl gegollt, dat de Fräihär Wilhelm Albert de Lasalle von Louisenthal am Joer 1807 iwwerholl huet. D'Schlass Münchweiler gouf 1801 vu sengem fréiere Besëtzer erëm zeréckkaaft. Dat haitegt Stadgebitt gouf 1801 Frankräich zougeschloen. Wéi de Wiener Kongress d'Grenzen 1815 nei gezunn huet, koum et ënnert d'Verwaltung vu Preisen.
Doduerch, datt sech ëmmer méi Mäert fir d'saarlännesch Kuel fonnt hunn, ass vun der Mëtt vum 19. Joerhonnert un d'Zuel vun de Leit aus der Hochwald-Regioun, déi am Biergbau geschafft hunn, rapid gewuess. D'Landwirtschaft war fir vill Leit oft just nach e Nieweverdéngscht. Fir e weidere wirtschaftlechen Opschwong huet den Uschloss vum haitege Stadgebitt vu Wadern un d'Eisebunnsnetz gesuergt. Dat huet derzou bäigedroen, datt och déi kleng Handwierksbetriber sech positiv entwéckelt hunn.
Op den Ausbroch vum Éischte Weltkrich 1914 reagéieren d'Leit an der Regioun éischter zeréckhalend, vill hunn Angscht ëm hir Existenz. Nom Krich bleift d'Hochwald-Regioun Deel vum Däitsche Räich an ënnersteet weider der Verwaltung vu Preisen. D'Nopeschregioun am Westen am Raum Merzig gëtt dergéint no dem Versailler Friddensvertrag am Joer 1920 aus dem Däitsche Räich ausgegliddert an dem nei geschafene Saargebiet zougeschloen. Dat féiert derzou, datt d'wirtschaftlech Situatioun vun de Leit aus der Hochwald-Regioun sech drastesch verschlechtert, well déi traditionell Verbonnenheet mat de Wirtschaftsraim, déi vun elo un zum ofgetrennte Saargebiet gehéieren, net méi ginn ass.
Astronidium inflatum
D'Astronidium inflatum ass eng Planzenaart aus der Gattung Astronidium an der Famill vun de Melastomataceae.
Wadern
Geschicht
Wéi 1939 den Zweete Weltkrich ausgebrach ass, goufen all wierfäheg Männer an d'Wehrmacht agezunn an an de Krich geschéckt. Vill vun hinne sinn un der Front gefall. D'Zivilbevëlkerung huet d'Schrecke vum Krich virun allem Enn 1944/Ufank 1945 erlieft, wéi déi alliéiert Truppen dat haitegt Stadgebitt aus der Loft ugegraff hunn.
Astronidium inflatum
D'Aart ass op der Fidschiinsel Vanua Levu endeemesch. Et ass eng ganz rar Planz.
Wadern
Geschicht
Fir seng Uspréch op Reparatioun ofzesécheren huet Frankräich no dem Zweete Weltkrich derfir gesuergt, datt eng Rei vu saarlännesche Gebidder aus senger Besatzungszon ausgegliddert goufen an an dem sougenannte Saargebiet regruppéiert goufen. D'Saargebiet vun 1946 huet zum franséischen Zoustännegkeetsberäich gehéiert a war territorial e bësschen anescht ausgeriicht wéi d'Saargebiet vun 1920. Esou huet elo ë. a. och den Hochwald-Raum zum Saargebiet gehéiert. Domat gouf Wadern, staatsrechtlech gesinn, fir d'éischt a senger Geschicht eng saarlännesch Gemeng.
Astronidium inflatum
Se gouf 1942 vum US-amerikanesche Biolog Albert Charles Smith beschriwwen.
Wadern
Geschicht
No engem entspriechende Referendum ass d'Saargebiet den 1. Januar 1957 als Bundesland Saarland en Deel vun der Bundesrepublik Däitschland ginn. 1974 ass Wadern am Kader vun der grouss ugeluechter Gebitts- a Verwaltungsreform „Großgemeinde“ ginn, 1978 krut et d'Stadrechter.
Reporter.lu
REPORTER.lu ass e Lëtzebuerger Online-Magazin deen 2017 gegrënnt gouf. D'Iddi vum Magazin ass fir sech gréisstendeels duerch Abonnementer ze finanzéieren, sou wéi dat franséischt Virbild Mediapart. De Magazin gouf mat Hëllef vun engem Crowdfunding-Projet vun zwéi fréiere Wort-Journalisten, dem Christoph Bumb an dem Laurence Bervard, gegrënnt. Si wëllen onofhängeg vu Parteien, Ideologien, finanziellen Intressie vun Aktionären oder vu Clientsannoncë schaffen. Am Juli 2019 koum de Laurent Schmit als drëtte Sociétaire vun der Reporter Media S.à r.l.-S. dobäi.
Wadern
Partnerschaft mat anere Stied
Offiziell Partnerschaftsstied vu Wadern sinn déi franséisch Stied Montmorillon a Jeumont, d'Stad Sobotka an Tschechien, d'Stad Toma am Burkina Faso a Wahrenbrück a Brandenburg.
Reporter.lu
No dräi Joer schaffe bei reporter.lu 9 Leit, dovun sinn der 7 Journalisten, an de Site soll iwwert 3000 Abonenten hunn.
Wadern
Bauwierker
D'Buergruin vun Dagstuhl: Wéi Dokumenter beleeën, gouf d'Buerg vun Dagstuhl virum Joer 1290 vum Ritter Boemund von Saarbrücken gebaut. Si war e Virposte vun der Herrschaft vum Bëschof vun Tréier. D'Anlag ass eng Héichbuerg mat enger Virbuerg a Bastiounen an huet eng Längt vun iwwer 300 m. Wéi d'Geschlecht vun de Buerghäre vu Dagstuhl am 14. Joerhonnert ausgestuewen ass, ass d'Herrschaft Dagstuhl als sougenannt Ganerbe un d'Häre vu Fleckenstein, Brucken, Rollingen a Kriechingen gefall, déi no aldäitschem Iefschaftsrecht de Grondbesëtz zesummen hu misse verwalten an déi sech dobäi ofgeléist hunn. Spéiderhin gouf d'Anlag op Uerder vum Wolfgang Anton von Langemantel, dem Administrator vum Doumpropst a spéiederen Erzbëschof a Kurfürst vun Tréier, bal ganz ofgedroen. Mëtt vun de 1980er Joren ass dermatt ugefaange ginn, d'Reschter vun der Buerg fräizeleeën an ze sécheren. Tëscht 2002 an 2006 si weider Sanéierungsaarbechte gemaach ginn. Deen Ament goufen och zwou Brécke gebaut, déi den historeschen Zougang zur Buerg nees erméiglecht hunn. D'Geschicht vun der Buerg gouf op Infotafelen dokumentéiert a gëtt bei Buergféierungen an am Internet erzielt.
D'Schlass an d'Schlasskapell Dagstuhl: D'Schlass Dagstuhl ass de fréiere Wunnsëtz vum Grof Joseph Anton von Oettingen-Sötern. De Grof huet d'Schlass tëscht 1760 a 1762 baue gelooss. D'Härenhaus gouf 1775 erweidert. No der Franséischer Revolutioun an der Flucht vun der Grofefamill huet d'Famill de Lasalle von Louisenthal d'Gebai 1806 iwwerholl. Ëm 1906 ass den Ubau am neogotesche Stil entstan fir de Wunntrakt an d'Kapell mateneen ze verbannen. D'Wänn an de Plaffong vun der Schlasskapell goufe vun der Octavie de Lasalle mat Biller aus dem Liewe vun der Gottesmamm Maria ausgestallt, déi am Stil vun der biblescher Historiemolerei gehale sinn. Am Ubau vun der Kapell ass e Kräizwee ze gesinn, deen d'Octavie de Lasalle gemoolt huet an deen aus der Parkierch vu Lockweiler staamt. D'Schlass war bis 1957 a Familljebesëtz. Duerno war et jorelaang en Altersheem. Haut ass d'Schlass de Sëtz vum renomméierte Leibniz-Zentrum für Informatik. Zum Schlass gehéiert och e Schlassgaart, deen am Kader vum Projet „Gärten ohne Grenzen" ugeluecht gouf. Vill Gestaltungselementer, déi dem Gaart säin eegene Charakter ginn, inspiréiere sech un de Biller vun der „Malergräfin" Octavie de Lasalle, déi op Gaardentableauen hir Virstellungen entworf hat.
D'Schlass Münchweiler: D'Schlass Münchweiler gouf no de Virstellunge vum Fräihär Franz Georg Zandt von Merl vun engem onbekannten Architekt aus dem Ëmfeld vum Baumeeschter Christian Kretschmar zwëschen 1749 a 1785 zu Münchweiler gebaut. Eng Käschtenallee féiert bei d'Schlass. Duerch e grousst Portal kënnt een an de Bannenhaff, dee vum Wunngebai a vun de Wirtschaftsgebaier encadréiert gëtt. Am 19. Joerhonnert sinn d'Fligele vum Schlass erweidert ginn. Zum Schlass gehéiert och e Barockgaart. Déi ganz Anlag ass als Komplex eemoleg am Saarland. Haut sinn do en Hotel an e Schlosscafé ënnerbruecht.
D'Oettinger Schlösschen vu Wadern: 1759 huet de Grof Joseph Anton d'Oettinger Schlössche mat enger Parkanlag als säin éischte Wunnsëtz zu Wadern baue gelooss. Wéi d'Grofenzäit op en Enn gaangen ass, war am Schlössche fir d'éischt eng Wiertschaft, duerno laang Zäit eng Apdikt. Op der Fassad ass nach d'„Waderner Elle“ ze gesinn, eng Mooss, un déi sech d'Stoff- a Liederhändler hu missen hale wa Maart war. Datt d'Gebai nach steet, ass dem Engagement vun enger Grupp vun Heemechtsfuerscher ze verdanken, déi sech fir d'Erhale vum Schlösschen agesat hunn, wéi et sollt ofgerappt ginn. Haut fënnt een do de Stadmusée an de Ratssaal vun der Stad Wadern.
De Maartbur vu Wadern: De Maartbuer ass dat siichtbaart Symbol dofir, datt de Grof Joseph Anton von Oettingen-Sötern den 13. Abrëll 1765 dem Handwierks- an Handelszentrum Wadern d'Maartrechter zougesprach huet. De Buer selwer gouf 1770 opgeriicht. Nodeems en e puermol a senger Geschicht vun enger Plaz op déi aner verluecht gouf, steet en haut – no der Ëmgestaltung vun der Maartplaz – nees bal genee op där Plaz, wou hien ursprénglech am 18. Joerhonnert stoung.
Och kuckeswäert:
Reegelméisseg Veranstaltungen
Éischte Faaschtesonndeg: Lauf des Erbsenrades zu Wadrill: No alem Brauch gëtt de Wanter mat engem Feierrad ausgedriwwen, dat iwwer d'Gewan rulle gelooss gëtt.
Pällemsonndeg: Kunstroute Wadern: Bei dëser am Saarland eemoleger Veranstaltung weise méi wéi 30 Kënschtlerinnen a Kënschtler hir Wierker an de Geschäfter vun der Stad, déi all op dem verkafsfräie Sonndeg hir Dieren opmaachen.
Dat zweet Wochenenn am Juni: Stadtfest Waderner Maad ("Maad" bedeit am lokalen Dialekt "Maart"): Dëst Stadfest ass dat gréisst Volleksfest an der Hochwald-Regioun. Et huet historesch Ukläng an erënnert un d'Wierke vum Grof Joseph Anton vun Oettingen-Sötern.
Dat éischt Wochenenn am August: Sagenhaftes Spektakulum auf Burg Dagstuhl: De „Spektakulum“ ass eent vun deene schéinste Mëttelalterfester am Saarland. Fir jiddereen gëtt eppes gebueden: Concerten, Lagerliewen, mëttelalterlecht Handwierk an e grousst Ritterturnéier fir Kanner.
Am September: Waderner Buchwoche: Gebuede gëtt e breetgefächerte Programm mat Liesnueten, kulinaresche Krimiowender, Bicherfloumaart asw. All zwee Joer gëtt och e grousse Schreifconcours organiséiert.
Am Hierscht stinn d'Hochwälder Kartoffeltage an d'Hochwälder Wildwoche am kulinaresche Kalenner. Den Héichpunkt ass all Joer um éischte Samschdeg am November de Waderner Wildmarkt.
De Veräin Konzerte in der Kleinen Residenz stellt Joer fir Joer e Concertsprogramm op d'Been, dee vu Klassik bis Jazz vill Ofwiesslung bitt.
De Veräin "Kultur am Tor" zu Nunkirchen bitt a sengem Joresprogramm Musek, Cabaret a Liesungen.
Wirtschaft an Infrastruktur
D'Stad Wadern ass als „Mittelzentrum“ den administrativen, sozialen a kulturelle Mëttelpunkt vum nërdleche Saarland an de wirtschaftlechen Zentrum vun der Hochwald-Regioun. Wadern läit un der Schnëttstell zwëschen der Groussregioun Saar-Lor-Lux an der Hochwald-Regioun am Norde vum Saarland.
Autobunnsuschloss
En direkten Uschloss un d'Autobunn huet d'Stad Wadern zwar net, mee vum Staddeel Wadern aus sinn et nëmme fënnef Kilometer bis bei d'Autobunnsopfahrt Nonnweiler/Braunshausen, déi op d'A1 féiert.
Habarcq
Habarcq ass eng franséisch Gemeng am Departement Pas-de-Calais an der Regioun Hauts-de-France.
Wadern
Mäert
Am Staddeel Wadern ass all leschte Mëttwoch am Mount dee grousse Maart. All Freidegmoie gëtt et e Frëschmaart op der Maartplaz vu Wadern. D'Stadfest „Waderner Maad", dat all Joer ugangs Juni organiséiert gëtt, erënnert un déi laang Maartraditioun vu Wadern.
Dës Traditioun an d'Maartplaz selwer sinn eng Ierfschaft vum Grof Joseph Anton vun Oettingen-Sötern, deen am 18. Joerhonnert seng Herrschaft aus dem schwäbesche Baldern um Bord vum Nördlinger Ries an de sougenannte „Schwarzwälder Hochwald“ am Norde vum haitege Saarland verluecht huet. Him war besonnech dru geleeën, datt seng nei Residenz- a Verwaltungsuertschaft Wadern e wirtschaftlechen Opschwong sollt erliewen. Dofir huet hie Wadern den 13. Abrëll 1765 d'Maartrecht zougesprach. Säitdeem ginn op der Maartplaz vu Wadern, déi eegens dofir geschafe gouf, allerlee verschidde Mäert ofgehalen. Besonnesch bekannt waren an der Zäit d'Waderner Véimäert mat Ranner a Schwäin, déi an der zweeter Hallschent vum 19. Joerhonnert zu deene gréisste vum Preisesche Regierungsbezierk Trier gehéiert hunn. De Maartbur, dee 1770 opgeriicht gouf, steet symbolesch fir d'Zougestoe vun de Maartrechter.
Spazéieregoen a Velofueren
Et gëtt op dem Gebitt vun der Stad Wadern eng ganz Rei vu Méiglechkeeten, fir de besonnesche Charme vum Hochwald ze entdecken. Ganz besonnesch Naturerliefnësser bidden d'Premiumwanderweeër „Wadrilltal Tafeltour", „Almglück“, „Weg des Wassers“, „Himmels Gääs Paad“ an de Saar-Hunsrück-Steig. Och de Velostourismus spillt eng wichteg Roll. De Saarland-Radweg an de Saar-Bostalsee-Radweg féiere queesch duerch d'Stadgebitt. Nieft dësen iwwerregionale Radweeër kënnen d'Velosfrënn och op de regionale Landkreesrouten Noswendeler-See­Runde, Drei-Seen-Runde an Hochwälder-Runde an d'Pedallen trieden.
Fräizäitzentrum Noswendeler See
De Fräizäitzentrum Noswendeler See ëmfaasst en Areal vun 20 ha, de Séi selwer ass 6,6 ha grouss. Déi lokal Veräiner, déi am Heimat- und Verkehrsverein regruppéiert sinn, engagéiere sech staark fir de Fonctionnement vum Fräizäitzentrum. Si bedreiwen eng Buvette um Séi an organiséieren an de Summerméint e ganze Koup Evenementer. Besonnesch ervirzehiewe sinn dobäi d'Lampionsfest, d'Hierscht- an d'Schluechtfest, den Deko-Vollekslaf an d'„Sautrogrennen“. Um Ufer vum Séi gëtt et zwou Spillplazen, e Basketsterrain a Beachvolleyball-Terrainen. Um Séi kann ee mat Pedalobooter fueren. Och Fëschen ass méiglech. E Spazéierwee féiert ronderëm de Séi. Dräi Wanderweeër vun 2,5, 6 an 8 Kilometer sinn ausgewisen. Um Naturpad kann een och en Ofstiecher an d'Naturschutzgebitt „Noswendeler Bruch" maachen, dat dee gréisste Fiichtbiotop am Saarland ass. Ausserdeem gëtt et beim Noswendeler Séi eng Kneipp-Anlag, déi mat frëschem Waasser aus enger Quell gespeist gëtt. Beim Séi sinn och fënnef Plazen fir Wunnmobiler.
Entreprisen
D'SaarGummi-Gruppe ass en Zouliwwerer vun Dichtungssystemer fir d'Automobilindustrie. De Sëtz vun der Holding ass zu Réimech. De gréisste Produktiouns- an Entwécklungsstanduert ass zu Büschfeld, engem Staddeel vu Wadern. Do huet 1947 d'Geschicht vun der Entreprise ugefaangen. Haut produzéiert d'SaarGummi-Gruppe op 13 Plazen an Europa, Nord- a Südamerika an an Asien. Déi wichtegst Cliente sinn Daimler, BMW, General Motors, Volkswagen/Porsche a Ford.
ThyssenKrupp System Engineering gehéiert zur ThyssenKrupp AG. D'Wierk zu Lockweiler ass ee vu weltwäit 20 Standuerter vun ThyssenKrupp. Do ginn Ingenieursleeschtungen an de Beräicher Carosserie an Aggregatmontage ugebueden. Nieft modulare Standarden ass een och op individuell Léisunge fir Betriber spezialiséiert.
HACO Einkaufszentrum: Den HACO Einkaufszentrum huet eng Verkafsfläch vun 11000 m2 a beschäftegt 260 Mataarbechter. Den Akafszenter gëtt vun der Besëtzerfamill gefouert. Ugefaangen huet alles 1936. Deemools huet de Franz Haas op der Maartplaz zu Wadern e Geschäft fir Liewensmëttel, Wäin a Spirituosen opgemaach. Den éischte Buttek hat 38 m2. Et gouf dräi Employéen.
Unimed Abrechnungsservice für Kliniken und Chefärzte GmbH: D'Entreprise gouf 1984 gegrënnt an huet hiren Haaptsëtz zu Wadern-Noswendel. Do ginn d'Privatofrechnunge fir Klinicken, Chefmedezinner a medezinesch Zentren a ganz Däitschland opgestallt.
D'Lockweiler Plastic Werke GmbH produzéiert héichwäerteg Plastikprodukter. Do ginn all gängeg Thermoplasten am Sprëtzgossverfahren zu Plastikprodukter verschafft, déi a vill verschidde Beräicher agesat kënne ginn, zum Beispill fir Lagerariichtungen, d'Presentatioun vu Produiten oder den Aarbechtsschutz.
Werkstätten der Arbeiterwohlfahrt: De „Verbund für Inklusion und Bildung der Arbeiterwohlfahrt (AWO) Saarland“ huet zu Nunkirchen Ateliere fir Mënsche mat Behënnerung.
Lëscht vun den nationale Monumenter an der Gemeng Stengefort
An dëser Lëscht vun den nationale Monumenter an der Gemeng Stengefort sinn all national Monumenter opgezielt, déi an der lëtzebuergescher Gemeng Stengefort ze fanne sinn (Stand: ).
Wadern
Entreprisen
Brabant & Lehnert Werkzeug- und Vorrichtungsbau GmbH:  D'Entreprise ass spezialiséiert op d'Plangen, d'Bauen an d'Fäerdegstelle vu komplexem Handwierksgeschier, Maschinnen an Apparaturen an de Beräicher Automotive an Nei Energien. Zu de Kompetenzberäicher vun der Firma gehéieren nieft Schweess- a Montageapparaturen och Miess- a Préifapparater.
Lëscht vun den nationale Monumenter an der Gemeng Stengefort
Stengefort
Legend: MN – Immeubles et objets classés monuments nationaux; IS – Immeubles et objets inscrits à l'inventaire supplémentaire
Wadern
Entreprisen
D'Alten- und Pflegeheim St. Sebastian zu Nunkirchen ass eng kierchlech Ariichtung, déi vun der "Cusanus Trägerschaft Trier" (ctt) gedroe gëtt. Hei kënne bis zu 78 al Leit oder Leit, déi Fleeg brauchen, liewen a versuergt ginn.
Schoulen, Bildung, Weiderbildung a Fuerschung
D'Schoul- a Bildungsplaz Wadern huet eng grouss Bedeitung fir d'Regioun. Ronn 3000 Schülerinnen a Schüler ginn an eng vun de Schoulen vun der Stad Wadern, wou et – verdeelt op verschidde Staddeeler – dräi Grondschoulen, eng Fërderschoul, eng Gemeinschaftsschoul, e Beruffsausbildungszentrum an e Lycée gëtt. Dernieft gëtt et néng Crèchen an eng ganz Rei vu Formatiounsméiglechkeete fir Erwuessener.
De Leibniz-Zentrum für Informatik (LZI) gouf 1989 gegrënnt. Bis 2008 huet en ënnert der Bezeechnung „Internationales Begegnungs- und Forschungszentrum für Informatik (IBFI)“ fonctionéiert. Den LZI ass Member vun der Leibniz-Gemeinschaft a gëtt an der Haaptsaach vum Bund a vun de Länder grondfinanzéiert. Ënnerbruecht ass den LZI am Schlass Dagstuhl an an neie moderne Gebaier am Staddeel Dagstuhl.
Maurice Cosyn
De Maurice Cosyn gebuer 1895 a gestuerwen 1951 (anere Quellen no gebuer 1901 a gestuerwen 1968 ) war e belschen Ingenieur, deen op der ULB studéiert huet. Hie war an der Promotioun vum Tourissem an der Belsch aktiv, virun Allem beim Touring Club de Belgique. Tëscht den zwéi Weltkricher huet hien d'Sentiers ardennais gegrënnt, d'Virleefer vun de Sentiers de grande randonnée (GR). Hien huet eng Serie vu Wanderguidë publizéiert, déi als "Guides Cosyn" bekannt goufen.
Zu Lëtzebuerg war de Maurice Cosyn den Initiator vun den nationale Wanderweeër. Him zu Éieren ass de Maurice-Cosyn-Pad entstanen, deen iwwer 30 km vu Gilsdref op Iechternach féiert.
Vénus beauté (Institut)
Vénus beauté (institut) ass e franséische Film vum Tonie Marshall aus dem Joer 1999.
Pantheismus
Ënner Pantheismus (aus dem Algriicheschen πᾶν pān „alles“, an θεός theós „Gott“) versteet een datt de Gott eent ass mam Kosmos an der Natur a sou och am Ënnere vum Mënsch ze fannen ass.
Am Pantheismus existéiert Gott net als Persoun, mä en ass an allem wat op der Äerd besteet. E schléisst de Kosmos, dat Gutt an dat Béist, d'Natur, d'Liewewiesen an all d'Mënschen an.
Et ass kee konkreete Glawen, dee wéi all d'Reliounsgemeinschaften oder Sekte streng Reegelen huet a seng Gesetzer a Bicher wéi der Bibel oder dem Koran festhält. Souzesoen ass et e philosophesche Glawen.
De Pantheismus representéiert en tolerante Glawen a géif net déi aner Glawen a Reliounen als falsch bezeechnen, wat dacks de Fall bei deenen anere Reliounen ass. Abstrakt ass dat richtegt Wuert fir de Pantheismus ze beschreiwen, e léisst de Mënschen eng grouss Fräiheet a léisst si d'Weltbild vollstänneg ausmolen. Et ass och keng Glawensgemeinschaft wou een un eppes gebonnen ass, mä nëmmen un dee Gedanken, datt Gott keng Persoun ass, mä datt alles wat existéiert Gott selwer ass.
Geschicht vum Pantheismus
De Begrëff Pantheismus ass am Zäitalter vun der Opklärung am 18. Joerhonnert entstanen. De brittesche Reliounsphilosoph John Toland huet den Numm 1907 als Ausdrock vun senger reliéiser Iwwerzeegung ageféiert. E Saz dee vun him kënnt: "Et gëtt bausse vun der Matière an och dem Weltgebai kee gëttlecht Wiesen, d. h. d'Gesamtheet vun de Saachen ass deen eenzegen an héchste Gott".
1720 huet hie säi Wierk "Pantheisticon" geschriwwen. Den Numm Pantheismus gouf weiderhi verbreet no der Receptioun vun der Philosophie vum Baruch Spinoza, dee Gott an d'Welt gläichgesat huet.
1785 gouf et e Pantheismussträit, wéi de Friedrich Heinrich Jacobi behaapt huet, de Pantheismus géif mam Atheismus iwwerenee stëmmen. An desem Sträit ware bekannten Opklärer wéi den Immanuel Kant, Gotthold Ephraim Lessing, Moses Mendelssohn an de Johann Gottfried Herder verwéckelt, déi net mat der Gläichsetzung vum Atheismus mam Pantheismus averstane waren.
An eisem Zäitalter
Am spéiden 20. Joerhonnert huet de Pantheismus sech weider ausgebreet, well en och als Alternativ zum Chrëschtentum an zum Atheismus gegollt huet. Duerch déi global ökologesch Katastrophen, déi ëmmer zouhuelen, huet de Pantheismus u Popularitéit zougeholl. De Mënsch gëtt net iwwer d'Natur gestallt, mä am Idealfall gëtt en als harmoneschen Deel vun der Natur ugesinn, a sou gëtt dann och net op eng Erléisung vun de Problemer duerch e reliéise Glawe gehofft.
Am Ufank vum 21. Joerhonnert huet de Richard Dawkins de Pantheismus als opgepeppten Atheismus bezeechent. Am Januar 2010 huet de Vatikan de Pantheismus kritiséiert, well se sech net als Mënsch iwwer d'Natur stellen, an huet de Pantheiste virgeworf si géifen d'Erléisung an der Natur an net a Gott sichen.
Le jardinier d'Argenteuil
Le jardinier d'Argenteuil ass e franséisch-däitsche Film vum Jean-Paul Le Chanois aus dem Joer 1966 no engem Roman vum René Jouglet.
Grand Galibier
De Grand Galibier ass eng Biergspëtz an de franséischen Alpen am Massif des Cerces, an der Biergkette vum Galibier an den Hautes-Alpes.
En ass 3.229 m héich a läit just nieft dem bekannte Col du Galibier.
Eddie Van Halen
Den Edward Lodewijk "Eddie" van Halen, gebuer de 26. Januar 1955 zu Amsterdam a gestuerwen de 6. Oktober 2020 zu Santa Monica a Kalifornien, war en hollännesch-US-amerikanesche Rockmuseker an ee vun den aflossräichste Rockgittaristen. Hie gouf am Oktober 2012 vun de Lieser vun der Guitar World zum „beschte Gittarist vun allen Zäite” gewielt. An der Rolling Stone steet hien op der aachter Plaz an enger Lëscht vun de beschte Gittaristen.
Zesumme mat sengem Brudder Alex Van Halen huet hien 1972 d'Grupp „Mammoth” gegrënnt, déi méi spéit a Van Halen ëmgenannt gouf.
Taraxacum belorussicum
Den Taraxacum belorussicum ass eng Planzenaart aus der Gattung Taraxacum (Pissblummen) an der Famill vun den Asteraceae. Se gouf 2003 vum wäissrussesche Biolog Waljeryj Zichamirau beschriwwen.
2003 gouf déi éischt Subpopulatioun a Wäissrussland entdeckt, a se gouf do als endeemesch ugesinn. Spéiderhi gouf den T. belorussicum awer och a Polen nogewisen. Béid Subpopulatioune si kleng awer d'Planze sinn net rar an hire Lokalitéiten. A Wäissrussland läit d'Verbreedungsgebitt vun der Aart op enger Wiss nieft dem Duerf Kaldyki am Woblasz Minsk, an d'polnesch Pissblumme wuessen an engem Gebitt am Nationalpark Biebrza beim Duerf Mścichy.
Den Taraxacum belorussicum ass eng relativ kleng Planz, mat grogrénge Blieder mat hellviolette Blatstiller. D'Infloreszenz ass ronn 2–3 cm am Duerchmiesser, mat giele Blummen. D'Chromosomenzuel : 2n=24.
Liederschiedt
Liederschiedt ass eng franséisch Gemeng am Museldepartement an der Regioun Grand Est.
Operatioun Ranger
D'Operatioun Ranger war déi véiert Serie vun amerikanesche Kärwaffentester. Se huet 1951 als éischt Kärwaffentestserie um Nevada Test Site ugefaangen.
Europäesche Raumfluchkontrollzentrum
Den ESOC ass de Missiounskontrollzentrum fir déi meescht Weltraumprojete vun der ESA. E betreit normalerweis knapps eng Doze Konzepter gläichzäiteg iwwer e weltwäit Netz vu Bunnverfollgungsstatiounen, zu deenen och d'Deep Space Network vun der NASA gehéiert.
Wärend dem Plange vum Projet hat d'ESOC gëeegent Fluch- an Ëmlafbunnen a Buedemverbindunge virgeschloen. Och d'Geforen duerch Weltraumschrott gi vun der ESOC iwwerwaacht.
Ënner dem Numm ESTRACK bedreift ESOC e weltwäit Netz vu Buedemstatioune mat Antennen zu Cebreros (Spuenien), Villafranca del Castillo (Spuenien), Maspalomas (Gran Canaria, Spuenien), Kiruna (Schweden), Kourou (Franséisch Guayana), Malindi (Kenia), New Norcia (Australien), Perth (Australien), Redu (Belsch) a Spitzbergen (Norwegen).
D'Bedeitung vum Zentrum hat am Laf vum leschte Joerzéngt mat ëmmer méi europäesche Raumfaartmissiounen zougeholl. Déi ëmfaassen ë. a. planetar Missiounen, Astronomie / Weltraumteleskopen, Äerd- an Ëmweltobservatiounen souwéi Hëllefsaarbechte bei bemannter Raumfaart an Navigatioun. Zu den aktuelle wichtege Missiounen, déi iwwer d'ESOC koordinéiert ginn, gehéieren XMM-Newton, Integral, Cluster II, Envisat, Mars Express, Venus Express, Rosetta souwéi den Herschel- a Planckteleskop.
Wanderwee
E Wanderwee ass e Wee, dee vun engem Wanderer fir d'Wanderen benotzt gëtt, enger Form vu Reesen, enger Natursportaart oder enger Fräizäitaktivitéit, déi ee gewéinlech ze Fouss an der Natur mécht. Eng speziell Form vum Wanderwee ass de Pilgerwee.
Mëschler
Mëschler ass eng Mëschung vu Weess a Kar. Déi zwou Kärenzorte ginn zesumme op Felder vu mëttelster Qualitéit ausgeséit, wou de Buedem net gutt genuch ass fir renge Weess awer ze gutt fir just rengt Kar. Zesumme geplanzt war en plus den Ertrag méi héich wéi eng Kärenzort eenzel, mee zanter datt nei Weessziichtungen nach méi Rendement brénge fält deen Avantage zum gudden Deel ewech an d'Uplanze vun traditionellem Mëschler ass staark réckleefeg.
Wann hautdesdaags Bauere verschidde Kärenzorte wéi Weess, Kar oder Huewer zesumme mat Scheekefriichte wéi Ierbessen oder Saubounen uplanzen, da gëtt dat par extension och Mëschler genannt.
Wanderwee
Fir sech um Terrain erëmzefanne sinn dës Weeër a reegelméissegen Ofstänn mat Symboler op Schëltercher oder op Beem markéiert.
Mëschler
Traditionelle Mëschler aus Weess a Kar war geduecht fir de mënschleche Kascht, an natierlech och fir dat nächst Ausséien. De moderne Mëschler mat Scheekefriichten drënner, deen entweeder zeideg erageholl gëtt oder nach gréng als Silage, deen ass dogéint just fir d'Véi ze mäschten.
Wanderwee
Wanderweeër si gewéinlech op Wanderkaarten agedroen. Um Internet kritt ee mëttlerweil de Verlaf vu Wanderweeër a Form vu sougenannten Tracks fir e GPS-Apparat.
Mëschler
Geschicht
De Mëschler ass am 18. an 19. Joerhonnert opkomm, fir dat bescht aus mëttelméissegem Buedem erauszehuelen. De rustikale Kar koum natierlech och mat deem Buedem gutt zuwee, mee en ass net sou produktiv wéi de Weess a säi Miel ass och net sou gutt fir Brout. De Mëschler ass dowéinst e Mëttelwee. En plus ee mat besserem Rendement (11,1 hl/ha) wéi Weess eleng (10,25 hl/ha) an natierlech wéi Kar eleng (8,5 hl/ha). Déi genee Compositioun vu Weess a Kar am Mëschler huet variéiert, jee nodeem op de Buedem besser war fir déi eng oder déi aner Kärenzort, sou datt een e Maximum erauskrut. Dobäi kënnt datt wann ee Joer schlecht fir eng Fruucht ass dann ass et dacks gutt fir déi aner, sou datt Mëschler eng gewësse Stabilitéitsgarantie bréngt.
Et gëtt awer och eng Rëtsch Desavantagen. Et ass kriddeleg fir de geneeën Ament fir de Karschnatz geroden, well de Kar éischter zeideg ass wéi de Weess, sou datt ee versiche muss um Enn vun der Period vum éischten an um Ufank vun der Period vum zweeten de Mëschler eranzehuelen. An de Kar huet anescht misse gemuele gi wéi de Weess, mat de Millesteng méi neeleg beienee fir e besser kleng ze kréien, wat beim Mëschler zu engem Kompromëss huet misse féieren on domat zu onreegelméissegem Miel.
D'Brout aus Mëschler war awer net schlecht, an der Wäertschätzung vu 1766 huet ee fir e Mëschlerbrout zwee Drëttel vum Präis vun engem Weessbrout misse ginn, wärend ee fir e Karbrout just d'Hallschent vum Präis vun engem Weessbrout huet missen op den Dësch leeën.
1817 ass op 6% vum franséischen Akerland Mëschler geplanzt ginn, wat zwar manner ass wéi fir déi eenzel aner Kärenzorten, mee trotzdeem nach eng remarkabel Productioun war. Zu Lëtzebuerg gouf zäitweis souguer méi Mëschler ugebaut wéi pure Weess.
Vun der Mëtt vum 19. Joerhonnert u geet et du lues a lues biergof mat der relativer Popularitéit vum Mëschler, well nei Weesszorte méi Ertrag bréngen, well Méidrescher déi zum Asaz koumen d'Zäit ewechgeholl hu wou d'Fruucht a Gaarwen dréchent an d'Ënnerscheeder am zeideg si reduzéiert, a ganz einfach och well d'Leit op Wäissbrout gegamst hunn. 1980 koum dann en plus den Triticale, en Hybrid tëscht Weess a Kar, rustikal mee mat guddem Ertrag, an ouni d'Desavantagë vum Mëschler.
Enn um 20. Joerhonnert gesäit een dofir awer de moderne Mëschler mat ëm déi 80% Scheekefriichten. Dee kann een am Fréijoer schonn als Silage eranhuelen, sou datt d'Feld fräi ass fir am selwechte Joer nach Mais nozeplanzen. Déi zwee zesummen ergänze sech gutt als Véifudder.
Albrecht Schoenhals
Den Albrecht Schoenhals, gebuer als Albrecht Moritz James Karl Schoenhals de 7. Mäerz 1888 zu Mannheim a gestuerwen de 4. Dezember 1978 zu Baden-Baden, war en däitsche Schauspiller.
Den Albrecht Schoenhals hat vun 1920 un Theaterengagementer zu Freiburg, Baden-Baden, Frankfurt am Main an Hamburg. Hie krut seng éischt Roll am Kino am Joer 1934 am Film Fürst Woronzeff vum Arthur Robison. Seng lescht Roll hat hien am Film La caduta degli dei (1969) vum bedeitenden italieenesche Filmregisseur Luchino Visconti mat dem Dirk Bogarde an der Ingrid Thulin an den Haaptrollen.
Grincourt-lès-Pas
Grincourt-lès-Pas ass eng franséisch Gemeng am Departement Pas-de-Calais an der Regioun Hauts-de-France.
Carole Landis
D'Carole Landis, gebuer als Frances Lillian Mary Ridste den 1. Januar 1919 zu Fairchild a gestuerwen de 5. Juli 1948 zu Pacific Palisades a Kalifornien, war eng US-amerikanesch Schauspillerin.
Foussgängerbréck um Kierchbierg
D'Foussgängerbréck um Kierchbierg war eng metalle Bréck um Kierchbierg an der Stad Lëtzebuerg. Se gouf Enn 1996 am Optrag vum Fonds du Kirchberg an der Avenue John F. Kennedy opgeriicht.
D'Avenue war deemools nach éischter eng „Schnellstrooss” ouni Verkéiersluuchte fir d'Leit sécher iwwer d'Strooss ze kréien. Aus deem Grond war d'Léisung mat enger Bréck fonnt ginn, fir datt ee sécher vun enger Säit vun der Avenue op déi aner goe konnt. Wéi ëmmer méi an der Ëmgéigend gebaut gouf, Butteker a Bürosgebaier opgaange sinn an d'Avenue zu engem stättesche Boulevard ëmgebaut gouf, sinn och op de Kräizunge Foussgängersträifen an Verkéiersluuchten amenagéiert ginn. Domat hat d'Bréck keen Zweck méi a se gouf no 19 Joer, am Mee 2015 ofgerappt.
Gottfried Böhm
De Gottfried Böhm, gebuer den 23. Januar 1920 zu Offenbach am Main a gestuerwen den 9. Juni 2021 zu Köln war en däitschen Architekt a Sculpteur. Hie gëlt als ee vun de bedeitenden Architekte vum 20. Joerhonnert; verschidde vu sengen Entwërf - skulptural Bauten aus Beton, Stol a Glas gëllen als „Architektur-Ikonen des 20. Jahrhunderts“
Dem Böhm säin éischten eegestännege Bau war d'Kölner Kapell St. Kolumba. Seng wuel bekanntste Konstruktioun ass D'Kathedral Notre-Dame vun Neviges. 1986 gouf hien als éischten däitschen Architekt mam renoméierte Pritzker-Präis ausgezeechent.
Zu Lëtzebuerg ginn et zwéi Gebaier vun him: De Siège vun der Deutsche Bank Luxembourg um Kierchbierg an e Verwaltungsgebai am Schlassgaart zu Esch-Uelzecht, dat fir déi deemoleg Arbed gebaut gouf.
Guillaume Augustin
De Guillaume Augustin, gebuer de 14. Juni 1860 zu Veianen a gestuerwen de 15. August 1895 zu Ngandu (Gandu) am Kongo, war en Zaldot an der Belscher Arméi.
Hien ass 1876 an déi Belsch Arméi agetrueden. 1893 gouf hien als Offizéier an d'Arméi (Force publique) vum État indépendant du Congo versat, eng Kolonie, déi dem Belsche Kinnek Leopold II. säi Privatbesëtz war.
Hien huet un der militärescher Eruewerung vum Kongo deelgeholl. De 15. August 1895 koum hie bei der Revolt vun de Batetela vu Luluabourg zu Ngandu ëm d'Liewen.
Lemberg (Moselle)
Lemberg ass eng franséisch Gemeng am Museldepartement an der Regioun Grand Est.
Luxchat
Luxchat ass e lëtzebuergesche VoIP-Service, deen am Laf vum Joer 2023 lancéiert gëtt. Uganks ass e just fir d'Personal vum Lëtzebuerger Staat accessibel, méi spéit dann och fir d'Allgemengheet.
D'Applikatioun gëtt am Optrag vum Ministère fir Digitaliséierung mat oppenem Quellcode, haaptsächlech fir professionell Kommunikatioun am ëffentleche Secteur, entwéckelt.
Richter-Weressow-Erëffnung
D'Richter-Weressow-Erëffnung ass eng Erëffnung vum Schachspill. Se zielt zu den Zouene Spiller an ass an den ECO-Coden ënner dem Schlëssel D01 klassifizéiert.
D'Richter-Weressow-Erëffnung fänkt mat de follgenden Zich un:
Enzyklopedie vun de Schacherëffnungen
An der Enzyklopedie vun de Schacherëffnungen ass d'Richter-Weressow-Erëffnung ënner dem Schlëssel D01 klassifizéiert.
Toulouse Business School
D'Toulouse Business School (TBS) ass eng European Business School mat Campussen zu Paräis, London, Barcelona, Casablanca an Toulouse. Si gouf 1903 vun der Toulouser Industrie- an Handelskummer gegrënnt. Den Executive MBA vun der TBS beleet am internationale Ranking vun der Zeitung Financial Times déi 100. Plaz.
D'TBS huet och e PhD-Programm an eng Rei vu Master-Programmen a spezifesche Managementsgebidder wéi Marketing, Finanzen oder Direction d'Entreprise. D'Programmer vun der TBS sinn op internationalem Niveau dräifach accreditéiert: vun der AMBA, der EQUIS an der AACSB.
Méi wéi 30.000 Anciene vun der Schoul sinn an der Politik an an der Business-Welt aktiv, dorënner den Nicolas Todt (PDG ART Grand Prix).
Baby-Boomer
D'Baby-Boomer, oder Boomgeneratioun, ass déi Generatioun vu Leit, déi tëschent 1946 an 1964 an de westleche Länner gebuer sinn, also nom Enn vum Zweete Weltkrich.
Den Ausdrock geet dorop zeréck, well an där Period d'Geburtequot méi héich ware wéi virdrun oder dono. D'Enn vum Krich (an domat der Onsécherheet virun der Zukunnft) an de materielle Wuelstand, deen dono lues a lues agetrueden ass, waren den Haaptgrond datt nees méi Kanner op d'Welt koumen. D'Enn vum Baby-Boom kann ee kloer un der allgemenger Verbreedung vun der Antibabypëll, zënter der Mëtt vun den 1960er Joren, feststellen. Déi huet et méiglech gemaach, ze plangen, ob oder wéini ee Kanner wéilt kréien.
Joseph Conrad
De Joseph Conrad, gebuer als Józef Teodor Nałęcz Konrad Korzeniowski den 3. Dezember 1857 zu Berdyczów (deemools Russland, haut Ukrain) a gestuerwen den 3. August 1924 zu Bishopsbourne, war e Schrëftsteller mat polneschen Originnen, dee seng Wierker op Englesch geschriwwen huet.
Nodeems seng Eltere gestuerwe waren, wéi hien e Kand war, ass hie mat 16 Joer op Marseille gaangen, fir Matrous ze ginn. 1878 goung en an England a krut 1886 déi brittesch Nationalitéit. 1888 gouf e Kapitän vun der "Otago". Seng Erliefnesser um Mier, besonnesch och am Kongo an op de malaieschen Inselen, huet hie vun 1890 un a senge Wierker verschafft.
Baby-Boomer
Och zu Lëtzebuerg léisst sech den Trend vum Babyboom erkennen, och wann e méi moderat ass wéi an anere Länner.
Joseph Conrad
1895 koum säin éischte Roman, Almayer's Folly, eraus. Ma eréischt 1914 hat hie säi literareschen Duerchbroch mat Chance.
Seng Romaner an Erzielungen zielen zu deene berüümtste Wierker vun der brittescher Literatur vum spéiden 19. a fréien 20. Joerhonnert. Déi bekanntst dovu sinn Lord Jim, Nostromo an Heart of Darkness.
Baby-Boomer
D'Generatioun vun deene Leit, déi tëscht 1950 an 1960 op d'Welt koumen, léisst sech mat verschiddene Charakteristike beschreiwen. Deene meeschten hir Kandheet huet sech zum Deel an den 1950er, 1960er an am Ufank vun den 1970er Jore ofgespillt, eng Zäit vu staarkem Wuelstandswuesstëm, bedéngt duerch den ekonomeschen Opschwong an der Nokrichszäit.
An de 1970er Joren, bedéngt duerch déi global Kris, kënnt et bei villen zu enger Desillusioun, souwuel op psychologeschem wéi op materiellem Niveau. Déi Desillusioun ass och bedéngt duerch déi staark Politiséierung um Enn vun de 60er Joren, mam Héichpunkt am Mee 1968.
San-Antonio (Film)
San-Antonio (Film) ass e franséische Film vum Frédéric Auburtin aus dem Joer 2004.
Ëm wat geet et am Film?
E Krimi mat de Personnagen aus dem Frédéric Dard senge Bicher iwwer de San Antonio an de Bérurier.
Schaz vum Priamos
Schaz vum Priamos ginn eng 8.000 Konschtobjeten, dorënner Bijouen an aner Géigestänn aus Gold, genannt, déi den däitschen Archeolog Heinrich Schliemann Enn Mee 1873 bei den Ausgruewunge vum alen Troja fonnt hat, an déi en dem Kinnek Priamos, deen an der Ilias ernimmt gëtt, zougeschriwwen huet. Méi spéit gouf festgestallt, datt déi Objeten Honnerte vu Joer manner al sinn, wéi vum Schliemann ugeholl, an domat näischt mat der Zäit vum Priamos kënnen ze dinn hunn.
De Schaz
Et schéngt es wéi wann de Schliemann de "Schaz" aus Anatolien erausgeschmuggelt hätt. D'osmanesch Regierung huet him doropshin d'Erlabnes entzunn, fir ze gruewen, an huet hie wéinst Klaue vu Gold ugeklot. De Schliemann goung doropshin op Mykene weidergruewen, wou d'griichesch Archeologesch Gesellschaft him eng Iwwerwaachung virun d'Nues gesat huet fir opzepassen, wat e géif fannen.
Spéider huet de Schlieman, als Konterpartie fir nees däerfen Ausgruewungen ze maachen, dem Osmanesche Räich en Deel vum Schaz ginn, deen haut am Archeologesche Musée vun Istambul ausgestallt ass. De Rescht huet en 1881 dem Königliche Museen zu Berlin vermaach.
Capelle-Fermont
Capelle-Fermont ass eng franséisch Gemeng am Departement Pas-de-Calais an der Regioun Hauts-de-France.
Ralf Kramp
De Ralf Kramp gebuer den 29. November 1963 zu Euskirchen ass en däitschen Auteur an Editeur.
Joan Fuster
De Joan Fuster i Ortells, gebuer den 23. November 1922 zu Sueca an der Provënz Valencia an do gestuerwen den 21. Juni 1992, war e valencianesche Schrëftsteller, deen op Katalounesch geschriwwen huet.
Schaz vum Priamos
De Schaz
Do war de Schaz bis 1945, wéi en aus engem Bunker, wou e viru Bommenattacken am Zweete Weltkrich a Sécherheet bruecht gi war, verschwonnen ass. Et huet sech spéider konfirméiert, datt et d'Rout Arméi war, déi e fonnt a mat an d'Sowjetunioun geholl hat. Wärend dem Kale Krich hunn déi sowjetesch Autoritéite behaapt, si wéissten näischt dovun. Eréischt am September 1993 ass de "Schaz" op eemol am Puschkin-Musée zu Moskau opgedaucht. Demandë vun Däitschland, en nees erëmzekréien, ware bis ewell ouni Succès.
Wanderkaart
Eng Wanderkaart ass eng Landkaart, op där Wanderweeër agedroe sinn. Si sinn dem Wanderer eng Hëllef fir eng Wanderung ze preparéieren oder fir sech um Terrain erëmzefannen.
Op enger gudder Wanderkaart fënnt een an der Reegel zousätzlech Informatiounen:
Crataegus sphaenophylla
D'Crataegus sphaenophylla ass eng Bléieplanzenaart aus der Gattung Crataegus (Hodaren) an der Famill vun de Rosaceae.
D'Aart ass op der ukrainescher Hallefinsel Krim endeemesch. D'Verbreedungsgebitt läit an de Géigende vun de Stied Feodossija an Aluschta, an nieft dem Fielsmassiv Kara Dag.
D'C. sphaenophylla ass en héichen Trausch mat routbronge Schëss, ouni Dären. D'Blieder si blatzeg-gréng.
Se gouf 1939 vun der russescher Biologin Antonina Pojarkowa beschriwwen.
Verkéiersgebuetsschëld
E Verkéiersgebuetsschëld ass eng Vertikal Signalisatioun, déi e Gebuet uweist.
Zu Lëtzebuerg
Zu Lëtzebuerg ass et ëmmer e bloe Rondel mat bannendran engem wäisse Piktogramm.
Am Texte coordonné vum Lëtzebuerger Code de la Route, deen an engem Arrêté grand-ducal vum 23. November 1955 publizéiert an duerno e puermol geännert gouf, sinn d'Gebuetsschëlter am Kapitel V Voie publique, an der Sektioun IV De la signalisation routière am Artikel 107, ënner der Rubrik ''IV. SIGNAUX D'OBLIGATION'' beschriwwen:
Technesch Donnéeën
D'Verkéiersgebuetsschëlter si Rondele mat engem bloen Hannergrond a mat wäisse Symboler oder Opschrëften.
Nieft verschiddenen Ausnamen, muss den Duerchmiesser vun de Verkéiersgebuetsschëlter an den Uertschaften op d'mannst 500 mm sinn, baussent den Uertschaften op d'mannst 700 mm an op den Autobunnen op d'mannst 900 mm.
Opstelle vun de Schëlter
Gemenkerhand ginn d'Schëlter op der rietser Säit an der Fuerrichtung a baussent der Fuerbunn opgeriicht. Am Kader vun engem Schantje kënne verschidde Schëlter op der Fuerbunn selwer opgestallt ginn. D'Schëlter déi en Enn vun engem Gebuet uweisen, kënnen op der Récksäit vum Gebuetsschëld ubruecht ginn.
Albert Wagner
Den Albert Wagner, gebuer... a gestuerwen de 17. Mee 1981, war e lëtzebuergeschen Affekot.
Hie gouf de 14. Dezember 1945 als Member vum Staatsrot nominéiert an ass dat bliwwe bis zu senger Demissioun den 30. Juli 1958.
Daniel Frères
Den Daniel Frères, gebuer de 26. September 1966 zu Ettelbréck, ass e lëtzebuergesche Politiker an Immobilienhändler. Hien ass och President vum Déiereschutzveräin Give us a Voice.
Politesch Carrière
Hien huet bei de Chamberwalen 2013 a bei den Europawalen 2014 op der Lëscht vun der PID kandidéiert. Kuerz dono huet hien d'PID verlooss.
Bei de Gemengewale vum 8. Oktober 2017 ass hien op der Lëscht vun der Piratepartei an de Gemengerot zu Réimech gewielt ginn.
Den 10. Dezember 2017 ass hien um Landeskongress vun der Piratepartei als Vizepresident gewielt ginn. Bei de Landeswale vum 14. Oktober 2018 war hie Spëtzekandidat op der Lëscht vun de Piraten am Bezierk Osten; seng Lëscht krut awer kee Sëtz.
Les Amants du Pont-Neuf
Les Amants du Pont-Neuf ass e franséische Film vum Leos Carax aus dem Joer 1991.
Ëm wat geet et am Film?
Den Alex (Denis Lavant) a säi Kolleeg Hans (Klaus Michael Grüber) liewen zu Paräis um Pont Neuf. Hiert Liewe gëtt gestéiert duerch d'Michèle (Juliette Binoche) dat enges Daags um Pont Neuf opdaucht…
Le soleil des voyous
Le soleil des voyous ass e franséisch-italieenesche Film vum Jean Delannoy aus dem Joer 1967 no engem Roman vum J.M. Flynn.
Ëm wat geet et am Film?
Den Denis Ferrand plangt e groussen Iwwerfall op déi Bank déi vis-a-vis vu senger Bar läit…
Canettemont
Canettemont ass eng franséisch Gemeng am Departement Pas-de-Calais an der Regioun Hauts-de-France.
Forcelles-Saint-Gorgon
Forcelles-Saint-Gorgon ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Haspelschiedt
Haspelschiedt ass eng franséisch Gemeng am Museldepartement an der Regioun Grand Est.
John Smith (Schauspiller)
Den John Smith, gebuer als Robert Earl Van Orden den 3. Mäerz 1931 zu Los Angeles a Kalifornien an och do gestuerwen de 25. Januar 1995, war en US-amerikanesche Schauspiller.
Hie war a bekannte Filmer wéi The Bells of St. Mary’s (1945) vum Leo McCarey, The High and the Mighty (1954) vum William A. Wellman an an Circus World (1964) vum Henry Hathaway mam John Wayne, der Claudia Cardinale an der Rita Hayworth ze gesinn. Bekannt war hien och duerch Televisiounsserie Laramie an där hien an 122 Episoden nieft dem Robert Fuller eng Haaptroll gespillt huet.
La disparue de Deauville
La disparue de Deauville ass e franséische Kriminalfilm vum Sophie Marceau aus dem Joer 2007.